1. ΝΟΜΟΘΕΤ. ΔΙΑΤΑΓΜΑ υπ’ αριθ. 361 της 26/28 Νοεμ. 1969 (ΦΕΚ Α΄ 244) Περί ασκήσεως του επαγγέλματος του αισθητικού. Άρθρ.1.-1.Υπό τον όρον «αισθητικός» νοείται εν τω παρόντι, ο κατά τας κειμένας διατάξεις πτυχιούχος νομίμως ανεγνωρισμένης υπό του Κράτους Σχολής Αισθητικής, ημεδαπής ή ισοτίμου τοιαύτης της αλλοδαπής, εφ’ όσον εν τη δευτέρα περιπτώσει, το πτυχίον τούτου έτυχεν αναγνωρίσεως εν Ελλάδι. 2.Υπό τον όρον «αισθητική» εν τη εννοία του παρόντος, νοείται το σύνολον των ειδικών θεωρητικών γνώσεων και πρακτικών δεξιοτήτων, τας οποίας αποκτά κατά την διάρκειαν των σπουδών του ο αισθητικός και εφαρμόζει κατά την άσκησιν του επαγγέλματός του. Άρθρ.2.-Δια την απόκτησιν πτυχίου αισθητικού απαιτείται ετησία τουλάχιστον ειδική θεωρητική εκπαίδευσις και πρακτική άσκησις εις Σχολάς αισθητικής και δοκιμασία κατά τας κειμένας διατάξεις. Άρθρ.3.-Δια την άσκησιν του επαγγέλματος του αισθητικού απαιτείται άδεια χορηγουμένη υπό του Υπουργού Κοινωνικών Υπηρεσιών, προκειμένου περί των Νομών Αττικής και Πειραιώς και υπό των οικείων Νομαρχών δια τους λοιπούς Νομούς. Ο αιτών δέον να υποβάλη δικαιολογητικά εκ των οποίων να προκύπτη ότι έχει τα ακόλουθα προσόντα: α.Να τυγχάνη πτυχιούχος αισθητικής των Σχολών του Υπουργείου Εθνικής Παιδείας και Θρησκευμάτων ή να κέκτηται πτυχίον Σχολών αλλοδαπής αναγνωριζόμενον, κατά τας κειμένας διατάξεις, ως ισότιμον προς τα πτυχία των Σχολών αισθητικής της ημεδαπής. β.Να κέκτηται απολυτήριον εξαταξίου Γυμνασίου ή άλλης ισοτίμου Σχολής Μέσης Εκπαιδεύσεως. γ.Να είναι εγγεγραμμένος εις τα Μητρώα ή Δημοτολόγια Δήμου ή Κοινότητος. δ.Ηλικίαν ουχί κατωτέραν των 19 ετών, εφ’ όσον πρόκειται περί προσωπικού υπό εποπτείαν ή 21 ετών εφ’ όσον ασκή υπεύθυνον επάγγελμα. ε.Υγείαν, πιστοποιουμένην υπό της Πρωτοβαθμίου Υγειονομικής Επιτροπής κρίσεως Δημοσίων Υπαλλήλων. ς.Να μη έχη καταδικασθή και να μη διώκεται δι’ αδίκημα, δια το οποίον απαγορεύεται ο διορισμός εις Δημοσίαν Υπηρεσίαν. Άρθρ.4.-Το έργον του αισθητικού συνίσταται εις την περιποίησιν και διατήρησιν εις καλαίσθητον κατάστασιν και εμφάνισιν του υγιούς ανθρωπίνου σώματος, δια της εφαρμογής, εξωτερικών πάντοτε, των ενδεδειγμένων προς τούτο φυσικών και τεχνικών μέσων και μεθόδων, ως κάτωθι: α.Περιποίησις προσώπου και δέρματος εν γένει (καθαρισμός, καταπολέμησις ρυτίδων, βαφή κλπ.) δια της χρησιμοποιήσεως μυραλοιφών (κρεμών), γαλακτωμάτων, βαφών και λοιπών καλλυντικών σκευασμάτων, εγκεκριμένων υπό του Ανωτάτου Υγειονομικού Συμβουλίου. β.Μάλαξις προσώπου, λαιμού και σώματος δια χειρός ή τη βοηθεία ηλεκτρικών συσκευών, εφ’ όσον δι’ αυτών δεν προκαλείται βλάβη του κυττάρου της επιδερμίδος. γ.Ψεκασμοί του δέρματος, ψυχροί ή θερμοί, δια ψεκαστήρος. δ.Προσωπίδες (μάσκαι ομορφιάς) δι’ αβλαβών ουσιών. ε.Αισθητική περιποίησις στήθους δι’ ειδικών συσκευών, μαλάξεων, υδροθεραπείας και παρασκευασμάτων, νομίμως εγκεκριμένων, εφ’ όσον δι’ αυτών δεν προκαλείται βλάβη επί του μαζικού αδένος, και κατόπιν ιατρικής γνωματεύσεως. ς.Απίσχνασις του σώματος δια λουτρών SAUNA, κατόπιν ιατρικής γνωματεύσεως. ζ.Ψιμυθίωσις (καλλωπισμός) προσώπου και σώματος. η.Ατμόλουτρα δια την περιποίησιν του προσώπου. θ.Αποψίλωσις του δέρματος του προσώπου δια λαβίδος, δια συστήματος χαλάουα (ΧΑΛΑΟΥΑ) δια κηρού ή φαρμάκων εγκεκριμένων ειδικώς υπό του Ανωτάτου Υγειονομικού Συμβουλίου, ή δι’ ηλεκτρικού μηχανήματος, εφ’ όσον ο αισθητικός έχει υποστή ειδικήν προς τούτο εκπαίδευσιν επί εξάμηνον, κατά τα δι’ αποφάσεως του Υπουργού Κοινωνικών Υπηρεσιών οριζόμενα. (Αντί της σελ. 640,21) Σελ. 640,21(α) Τεύχος 383-Σελ. 141 Αισθητικοί 34.Ζ.λ.1 ι.Περιποίησις τριχών κεφαλής και βαφή αυτών. ια.Περιποίησις βλεφαρίδων. Άρθρ.5.-Απαγορεύεται εις τον αισθητικόν: 1.Η χρησιμοποίησις δια το εργαστήριόν του του τίτλου «Ινστιτούτον Αισθητικής» ή άλλων παρομοίων, επιτρεπομένης μόνον της χρησιμοποιήσεως παραπλεύρως του ονόματός της ιδιότητος του «αισθητικού». 2.Η παροχή συμβουλών περί υγιών ή μη καταστάσεων του σώματος, ως και οιασδήποτε ιατρικής γνωματεύσεως. 3.Η διενέργεια πάσης ιατρικής πράξεως, είτε τη υποδείξει, είτε τη καθοδηγήσει, είτε τη συνεργασία μετά ιατρού οιασδήποτε ειδικότητος. 4.Η χρήσις φαρμακευτικών σκευασμάτων προκαλούντων δερματικήν βλάβην (αποφλοίωσιν κλπ.) 5.Η χρήσις συσκευών φαραδικών και γαλβανικών ρευμάτων εντάσεως μεγαλυτέρας των 4 «MILLIAMPER». 6.Η χρήσις συσκευών υπεριωδών ακτίνων υπερβαινουσών την ισχήν των 350 WATTES. 7.Η χρησιμοποίησις ακτίνων ROENTGEN. 8.Η χρήσις συσκευών και οργάνων φυσιοθεραπείας, ως και συσκευής υπερύθρων ακτίνων, εφ’ όσον ο αισθητικός δεν έχει υποστή ειδικήν προς τούτο εκπαίδευσιν κατά το δι’ αποφάσεως του Υπουργού Κοινωνικών Υπηρεσιών ορισθησόμενα. 9.Η χρήσις διαφόρων χρωμάτων λαμπτήρων εις μηχανήματα απορροφήσεως επιθεμάτων και μασκών, εφ’ όσον, εκπέμπουν υπεριώδεις ακτίνας. Άρθρ.6.-Οι όροι και αι προϋποθέσεις λειτουργίας εργαστηρίων αισθητικής, τα χρησιμοποιούμενα μηχανήματα και αι ηλεκτρικαί συσκευαί προς διατήρησιν εις καλαίσθητον κατάστασιν και εμφάνισιν του σώματος, ως και πάσα εν γένει λεπτομέρεια αφορώσα εις την άσκησιν του επαγγέλματος του αισθητικού καθορίζονται δι’ αποφάσεως του Υπουργού Κοινωνικών Υπηρεσιών, δημοσιευομένης δια της Εφημερίδος της Κυβερνήσεως. Άρθρ.7.-1.Αισθητικός ενεργών εν εργαστηρίω, είτε εκτός αυτού, πράξεις άλλας πλην των εν άρθρ. 4 του παρόντος αναφερομέων ή παραβαίνων τας εκάστοτε ισχυούσας διατάξεις περί ιδιοσκευασμάτων, περί πωλήσεως τριχοβαφών και λοιπών σκευασμάτων περιεχόντων δηλητηριώδεις ουσίας, τιμωρείται κατά τας διατάξεις του άρθρ. 458 του Ποινικού Κώδικος, εάν δεν προβλέπεται βαρυτέρα ποινή υπό άλλης διατάξεως. Σελ. 640,22(α) Τεύχος 383-Σελ. 142 2.Αισθητικός παραβαίνων τας διατάξεις του παρόντος τιμωρείται, δια πράξεως του Υπουργού Κοινωνικών Υπηρεσιών ή του οικείου Νομάρχου προκειμένου περί των εκτός της περιφερείας τέως Διοικήσεως Πρωτευούσης Νομών, δια προστίμου χιλίων μέχρι δέκα χιλιάδων δραχμών ή δια διακοπής της λειτουργίας του εργαστηρίου από τριάκοντα ημερών μέχρις ενός έτους ή και δι’ αμφοτέρων των ποινών τούτων, εν υποτροπή δε δι’ οριστικής στερήσεως του δικαιώματος ασκήσεως του επαγγέλματος του αισθητικού. Αι κυρώσεις αύται επιβάλλονται μετ’ εξέτασιν και ακρόασιν του παραβάτου. 3.Οιοσδήποτε και καθ’ οιονδήποτε τρόπον ασκών το επάγγελμα του αισθητικού, άνευ των δια του παρόντος απαιτουμένων τυπικών προσόντων, τιμωρείται κατά τας διατάξεις του άρθρ. 458 του Ποινικού Κώδικος, εκτός εάν δι’ ετέρας διατάξεως προβλέπεται δια την πράξιν βαρυτέρα ποινή. 4.Χορηγηθείσαι ή χορηγούμεναι άδεια ασκήσεως επαγγέλματος αισθητικού ανακαλούνται, εάν ο αισθητικός κατεδικάσθη δια κακούργημα εις οιανδήποτε ποινήν ή δια πλημμέλημα εκ των εν άρθρ. 336353 Π.Κ. αναφερομένων και του Νόμ. 5539/1932, ως ετροποποιήθη μεταγενεστέρως δια του Ν.Δ. 3084/1954 «περί τιμωρίας των παραβατών των Νόμων περί ναρκωτικών και μεταχειρίσεως των τοξικομανών» ή απώλεσε την Ελληνικήν Ιθαγένειαν λόγω εθνικής αναξιότητος. 34.Ζ.λ.1 Αισθητικοί Άρθρ.8.-1.Οι έχοντες εν λειτουργία κατά την δημοσίευσιν του παρόντος εργαστήρια αισθητικής, υποχρεούνται όπως εντός έξ μηνών από της δημοσιεύσεως του παρόντος υποβάλουν αίτησιν δια την χορήγησιν της εν άρθρ. 3 του παρόντος αδείας. Δια του Ν.Δ. 1124/1972 (κατωτ. αριθ. 4) παρεσχέθη νέα ετησία προθεσμία από της δημοσιεύσεως τούτου (6 Απρ. 1972). 2.Εν περιπτώσει μη υποβολής της εν παρ. 1 του παρόντος άρθρου αιτήσεως, μετά πλήρων δικαιολογητικών, ή μη χορηγήσεως των σχετικών αδειών ελλείψει νομίμων προϋποθέσεων εντός 3μήνου από της λήξεως της προθεσμίας, διατάσσεται δια πράξεως του Υπουργού Κοινωνικών Υπηρεσιών ή του οικείου Νομάρχου η διακοπή λειτουργίας αυτών. 3.Δύνανται να ασκήσουν το επάγγελμα του αισθητικού κατόπιν αδείας του Υπουργείου Κοινωνικών Υπηρεσιών: «α)Οι μη κετέχοντες πτυχίον αισθητικού ανεγνωρισμένης Σχολής, εφ’ όσον ούτοι είναι απόφοιτοι Σχολής ή εργαστηρίου ελευθέρων σπουδών αισθητικών προ της 1ης Ιαν. 1970, ήσκησαν δε και ασκούν έκτοτε άνευ διακοπής το επάγγελμα του «αισθητικού» ή του «μακιγιέρ» του γεγονότος τούτου βεβαιουμένου υπό της οικείας Αστυνομικής Αρχής και μη απαιτουμένων δια τούτους των προσόντων του άρθρ. 3 του παρόντος». Η περίπτ. α΄ αντεκατεστάθη ως άνω αφ’ ης ίσχυσεν δια του Ν.Δ. 497/70 (κατωτ. αριθ. 2). β.Οι αποφοιτήσαντες εκ μη ανεγνωρισμένων Σχολών της ημεδαπής και οι καθ’ οιονδήποτε τρόπον ασκούντες το επάγγελμα του αισθητικού ή του «μακιγιέρ» υπό τας εν τω προηγουμένω εδαφ. α΄ προβλεπομένας προϋποθέσεις δι’ αμφοτέρας τας περιπτώσεις.